**APROB,**

**MINISTRUL SĂNĂTĂȚII**

**PROF. UNIV. DR. ALEXANDRU RAFILA**

**REFERAT**

 În conformitate cu prevederile Ordinului ministrului sănătății nr. 1501/2016 privind implementarea mecanismului de feedback al pacientului în spitalele publice, acesta funcționează pe principiul asigurării anonimatului pacienţilor care ȋşi exprimă opinia ȋn legătură cu sistemul public de sănătate şi se bazează pe faptul că prelucrarea datelor nu depinde de unitățile sanitare.

 Analizând funcționarea mecanismului de feedback al pacientului, am constatat faptul că anumite obligații nu pot fi puse în practică de Ministerului Sănătății, deoarece unele prevederi legale la care se face trimitere în cuprinsul ordinului sunt abrogate, cum este Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, structurile responsabile nu au atribuții privind efectuarea de cercetări pentru a clarifica o speță semnalată, prevederile în cauză find golite de conținut, iar o parte dintre pacienți nu răspund la toate întrebările din Anexa nr. 1.

 Pentru ca obligațiile Ministerului Sănătății prevăzute în Ordinul nr. 1501/2016 privind mecanismul de feedback al pacientului să poată fi aplicate corespunzător propunem modificarea acestuia, conform proiectului de ordin anexat.

 Noul proiect de act normativ va fi supus procedurii prevăzute la art. 7, alin. (1) din Legea nr. 52/2003 privind transparența decizională în administrația publică, republicată.

 Având în vedere cele de mai sus, vă adresăm rugămitea de a aproba proiectul de ordin pentru modificarea Ordinului ministrului sănătății nr. 1501/2016 privind mecanismul de feedback al pacientului.

 **Cu deosebită consideraţie,**

**DIRECTOR,**

**Sorin LUCA**

**Șef serviciu,**

**Petrică IONESCU**